**Un drum în doi**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Mă scald în praf de răsărit,

Refluxul leagănă perfect,

Al nopții tainic licărit,

O cauză fără efect.

Azi ne-am ales un singur drum

Pavat cu rime, doi drumeți

Din aripa făcută scrum

Am renăscut printre poeți.

Un drum în doi, fără sfârșit,

Furtuni și ploi au încetat,

Dac-am pierdut cândva,-nzecit,

Mergând la braţ am câştigat.

- Cerneluri negre şi tăceri

Am aşternut pe file moi,

Când toamne reci, când primăveri

Au stat, iubite, între noi.

N-a fost nici mult şi nici puţin

Minutu-n care-am zăbovit

Sub tâmpla cerului senin

Să admirăm un asfinţit,

Dar vezi, de-acum s-a înnoptat,

E ora-n care-ntr-un poem

Ne-am întâlnit şi te-am urmat

Ca pe un adevăr suprem.

Ioan Grigoraș Liliana Trif